

Påskeskattejagt - forklaring

Når vi nu ikke kan have skolen eller minikonfirmanderne i kirke til et forløb om kirken, kan det være en idé at lave et påskeforløb – udendørs.

Her er fire forslag til poster: Palmesøndag, Skærtorsdag, Langfredag og Påskesøndag. De kan naturligvis udvides. Det kan være en post om tempelrydningen eller om Gethsemane Have. Vi har forsøgt at lade to ting mødes:

1) En fortælling med udgangspunkt i hvad de enkelte dage bl.a. rummer

2) En aktivitet, som kan laves hjemme af ting, man har i huset.

Hver post afsluttes med en opfordring til at sende et billede eller en video af resultatet til kirken. Denne opfordring kan I let slette, hvis den ikke er relevant for jer. Eller I kan lade den blive. Hvis I bruger den, så husk at sætte en emailadresse på, som I får set. De indsendte resultater kan så evt. sættes på hjemmesiden, printes ud og sættes i et af kirkens vinduer, bruges som illustration i kirkebladet osv., hvis det er ok med barnet og forældrene.

**Gode råd**- Lav en kort introduktion, som sidder et sted, der er let at finde.  
- Lav meget gerne et kort, der sidder sammen med instruktionen, hvor man kan se, hvor alle posterne er placeret.  
- Overvej postens placering. Skal langfredag være ved fællesgraven og påskesøndag på kirkedagen eller…?  
- Gør posterne tydelige at finde. Brug evt. farvede fjer som i Sverige, farvede æg som i Tyskland, palmegrene eller...?

http://www.kirkefondet.dk/fileadmin/templates/kirkefondet/images/logo.png